hu en kk ky ru ru ky ky ru ru ru bg ru ru ru en hbs_cyr ru ky hu ky ru ce ky ky ky ky ky ky ky ky ky ky ky ky ky ru ky ru ky ru ky ru ky ru ky ru ky ru ky ru ky ky ky ru cs ky ky ru ru ky ky bg ky ky ru ru ky ky ky ru ky ru ky ru ky ky ky ru ru ky kk ru ky ru ru ky ru ky tt ru
"Фабула", 15.03.11 - 4-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
СОТТОРДУ БАШТАН СЫЛАБАЙ "ӨПКӨСҮНӨН КАГЫНТЫШ" КЕРЕК
Оо, ошол кинону бүгүнкү күнгө чейин тажабай көрүп келет эмеспизби, "Кавказская пленница" деген. Мына ошол кинонун финалындагы сотто Георгий Вициндин: "Жашасын, биздин сот, дүйнөдөгү эң гуммандуу сот!" - деп элдин боорун эзгени бар, жалгыздап алакан чаап. Эми ушул жерден чечмелеп алалы: ал жерде белгилүү режиссер Эльдар Рязанов советтик сот системасын түпкүрдөгү идеясы менен сындап, шылдыңдап турган эмеспи, комик актердун кыйкырыгы менен жеңил-желпи күлкүгө айландырып. Баса, бул эпизоду кинону кабыл алган чиновниктер араң өткөзгөн деген маалымат да бар…
Дал ошол Вициндин : "Жашасын, биздин сот, дүйнөдөгү эң гуммандуу сот" - деген кыйкырыгы кыргыз журтчулугуна шылдың катары угулгандай болуп турат.
Ырасында биздин сот ашкере "гуммандуу" болуп жатат. Чын эле чын дилден гуммандуубу? Кыргыз сотуна гуммандуулукту суутуп коюппу, гуммандуулуктан кетет бекен, аны "гуммандуу" кылып жаткан улуу урматтуу акча деген болуп олтурат. Азыр, ушул бүгүнкү күнү бир дагы таза сотту табышың кыйын. Баары-баары акчанын кулуна айланып турушкан кези. Акча бере албаган нечен бир бечараны, шордууну какшатып, нечен бир чындыкты чыркыратып "гуммандуулук" дегендин карама-каршысы "таш боордуктун" классикалык түрүн көрсөтүп турушкан кези. Аларды бузук жолдон оң жолго түшүрүш оңойго болбос, дегеле болбос! Алардын баарын айдап түп-тамырынан бери өзгөртүү жүргүзүш керек. Антиш үчүн бүтүндөй улутубуздун кайра жаралышы керек. Улуттун кайра жаралышы турмушка ашпачу нерсе, азырынча…
Бакиев үкөсү качып, колунан кушун, жок, "балта жутарын" дейинчи, учуруп, оозундагы менен колундагысын алдырып, айтор, бүтүндөй "арам жыргалынан" айрылып жатканына көнө бербей, кайра Бакиев бийлигин орното коет элем деп контрреволюция жасоо аракетин көрүп, ал тилеги ташка тийип, камакта жатып, кайра "боорукер" үкөсү Бекназаровдун жардамы менен үйүндө чалкалап жатчу Үсөн Сыдыковдун соту болду. Эл күткөн жыйынтык чыкпады. Соттун анча-мынча бети кызарып, кызарганы ошол биротоло актап жиберсе абийири накта кетерин сезип, күнөөлөөчү тараптын сураган 18 жылын 6 жылдык шарттуу мөөнөт кылып кесип берди. Ал эми анын жанындагы Масалиевге суралган 14 жыл толугу менен жокко чыгарылып, соттон акталып чыкты. Эми ал "акмын" деп айгай салып жаткан кези. Акча аралап кетти окшоду бу иште…
Мындай учурда салыштыруу деген курал болот, сууруп чыгалы: Бакиев тушундагы сот өкүмдөрүнөн санайлы: жок жерден күнөө коюлуп, бийликтин буйругу менен Исмаил Исаков 18 жылга кесилген, Петровка окуясында дайны жок жерден Бөлөкбаев менен Аргынбаевди күнөөлөп 8 жылдан кесишкен, Балыкчы окуясында ондогон адамдар болбогон жерден күнөөлөнүп, бир катарын 4 жылдан 14 жылга чейин кесип жиберишкен. Атылып же абакка көп жыл камаларда чыгаан уулубуз Кубанычбек Кадыров араң качып кутулган. Ошолордун күнөөсүнүн баарын чогултуп келсе, жалгыз Үсөн Сыдыковдун күнөөсүнө жакындабас!
Эми минтип ошондо жыл санагын аябай кесип кутуруп турган сот акеңдин бүгүн "гуммандуу" болуп чыкканына не бересиң! Ошол "айбанчылык-гуммандуулук" мамлекеттин коопсуздугуна зыян алып келип жатпайбы!
Бу соттор эмне ашкере акылдуубу? Эмне дегенде, жанагы Сыдыковго 18 жыл, Масалиевге 14 жыл берели деп жаткан аларды күнөөлөөчү тарап эмне келесообу? Жок, алар келесоо эмес, кечирип коюшсун кээде ушинтип орой сөздөр кете берет, алар дагы нечен билим алган профессионалдар. Алар да өздөрү сураган жылдарды асмандын башынан албагандыр. Толгон статьяларды карап чыгып, таразалап-тактап, жүздөгөн жолу өлчөп туруп анан бир кести да. Мейли, ал жылдарды ашыра сунуш кылышты дейли, бирок 18 жыл шарттуу 6 жылга, ал эми 14 жыл таптакыр жокко чыгарылгандай аша кетишкен эместир! Кандай айтсаң да бул жерде соттордун өзүм билемдиги ойноп койгондугу ачык эле дааналанып калды. "Өзүм билемдиги" дегенди акча башкарган жокпу?!
Дегеле, каргабаган, сөкпөгөн адам аз бу сотторду канткен күндө кулкунун курутуп, ач көздүгүн азайтып адам катарына кошобуз? Азыркы айбан иштери качан адамдыкка өтөт? Аталган суроо аябагандай кыйын суроо, анткени аны аткарыштын өзү ушул биздин реалдуу турмушта ишке ашпачу нерсе. Биринчиден, мамлекетибиз коррупциянын сазына небак баткан, психология ошого байланып калган. Анан ошол коррупциянын эң баш жагында турган сот дегениң "өлүп туруп, кайра жаралбаса" эч качан оңолбойт. Буларда "уят менен сыйыт" деген сөздөр алынып салынган, алардын ордуна акча, байлык деген сөздөр келген, катындарына да балдарына да…ойношторуна да… Соттордун баарын азыркы жаштар менен алмаштырса, дагы эле баягы коррупциянын туткунунда калышат. Анткени ошол жаш бала коррупциянын сүтүн ээмп, коррупциянын таттуусун жеп, коррупциянын акчасы менен кафе, ресторандарда шапар тээп окуган балдар. Алар да коррупционерлердин балдары, коррупцияга азбы, көппү малынбаган адамдын балдары соттун окуусун бүтө албайт!
Бу сотторго чара жокпу? Бар, эң сонун жолу бар аларды "молдо" кылыштын. Айта кетейин, сотторго сотторду көзөмөл кылдырчу былжырактыкты ташташ керек, мындай жолдун неченин басып өткөнбүз…
Коррупцияны токтотуш үчүн, ошол өлкөдө мыйзамдуулуктун диктатурасы орносун, экинчиден, ошол мамлекеттин экономикалык абалы мыкты болуш керек, үчүнчүдөн, кандай гана кызматкер коррупцияга булгандыбы, аны дароо ал жерден сууруп чыгып, жазасын берип узак-узак мөөнөттөргө соттотуу керек. Мына ушул үч абал болгондо гана, биринчи иретте, соттордун алкымы тыйылат, денесине адамдык абал келет. А бизде болсо, мыйзам эч качан толугу менен иштебейт, анткени биринчи иретте, ошол мыйзамдын так иштешин көзөмөл кылган адамдар таза эмес. Мамлекетибиздин экономикасы эңшерилип турат, демек, коррупцияга кенен жол. Үчүнчүдөн, бир дагы сот, башкы кызматкер кылган иши үчүн эртеси эле жооп берип олтуруп калбайт.
Сотту камаш үчүн, кесиш үчүн бүтүндөй бир "революция" жасаш керек. Аны билген соттор карап олтурмакпы. Соттордун алкымын тыйыш үчүн алардын айлыктарын асманга чейин көтөрүш керек деп да айбанданып жатабыз. Башкалар өлбөстүн күнүн көрүп жатса, ансыз деле салыштырмалуу асмандын башындагы айлыкты кантип көбөйтмөкпүз. Бул айбандык иш болот! Пара алган сотторду камаш керек, камап туруп жоготуш керек. Аларга башка "акелеп-жакелеген" жолду издеп ит болуштун кажети жок!
Эң биринчи иретте мамлекеттин башында турган үч адам, азыркы Отунбаева, Атамбаев, Келдибеков акактай таза болсун. Дал ошондой тазалыкты өздөрүнөн кийинкилерден талап кылсын. Кенедей эле балээни байкадыбы, ошол саатта иш козготуп туруп каматыш керек. Карап олтуруунун кенедей да кереги жок! Жакшы ойду айттым окшоду…жомокту такымдаган… сабалаган, сабалаган… Муңдашым-окурманым, күлүп ийдиң, э-э!
кыргыз тилиндеги гезит "Форум"
email • архив • редакция
А.Жекшенкуловдун жардамчысы Рашид бир нече жүз миң доллар алганын...
БАКИЕВДЕР ЧАБУУЛУН БАШТАП ТУР
СОТТОРДУ БАШТАН СЫЛАБАЙ "ӨПКӨСҮНӨН КАГЫНТЫШ" КЕРЕК
Эшимканов Куловдун "куралы" болобу?
7-апрелде ок тийип, курман болгон Адыл Өмүрбек уулунун жубайы:
"Көзүн ачып, Ак үй алындыбы деди…"
Пекин олимпиадасынын коло медалынын ээси:
"Телефон чалсам дайым албайт, эркек болгондон кийин сөзүнө турса болмок…"
"Альфа телеком" компаниясынын башкы директорунун милдетин аткаруучу:
"МеgaComду элдик кылуу үчүн акырына чейин турабыз"
"Ар-Намыс" фракциясынын жетекчиси, депутаты:
"Үсөн Кудайбергеновду Р.Акматбаевдин буйругу
Куру кыялдан качан кутулабыз?
Ар кыл суроого ар кыл жооп…
Бакыт эмне экенин кеч түшүндүм…
КРнын эмгек сиңирген ырчысы:
сатып же тааныш салып алган жокмун…"